Viete mi vysvetlit tlak 113na84
Užívam ráno Prenessa 4mg Coronal 5mg polku a polku večer
Dobrý deň.
Ďakujeme za Vašu otázku.
Prvá hodnota je systolický (horný) krvný tlak, ktorý je nameraný, keď sa srdce sťahuje a krv sa čerpá do ciev. Druhá hodnota je diastolický (nižší) krvný tlak, pričom táto hodnota je nameraná,
keď sa srdce uvoľní a opäť sa naplní krvou. Hodnoty krvného tlaku sa uvádzajú v mmHg.
Systolický tlak v hodnote 113mmHg radíme medzi optimálny krvý tlak. Diastolický tlak v hodnote 84mmHg sa podľa viacerých zdrojov radí medzi normálny tlak.
V prípade, že máte otázky súvisiace s výškou tlaku pri užívaní antihypertenzív, je potrebné dané otázky adresovať predpisujúcemu lekárovi, ktorý najlepšie pozná Váš celkový zdravotný stav, vrátane hodnôt krvného tlaku pred začatím liečby.
Prajem pekný zvyšok dňa.
S pozdravom
Mgr. Barbora Bičanovská